**120/2015.( IV.13.) sz. GVB határozat**

1./ A Bizottság a szombathelyi 5941/7 hrsz-ú, kivett kultúrház megnevezésű ingatlan (MMIK) épülete előtti területének, illetve aulájának az ingyenes használatát 2015. december 31. napjáig – az alábbi feltételekkel - engedélyezi a Nemzeti Agrárgazdasági Kamara Vas Megyei Igazgatósága és a Pannon Helyi Termék Kereskedelmi, Szolgáltató és Fejlesztő Nonprofit Kft. által szervezett Szombathelyi Kistermelői Piac megrendezése céljából:

- a használatba vevők az ingatlan fenti területeit hetente, egy általuk megjelölt napon 14 és 18 óra között, illetve a téli időszakban 13 és 18 óra között vehetik igénybe.

- a jelen hozzájárulás nem mentesíti a használatba vevőket a vásárokról, a piacokról, és a bevásárlóközpontokról szóló 55/2009. (III. 13.) Korm. rendelet előírásai szerinti hatósági eljárás lefolytatása, és a hatósági engedély beszerzése alól,

- az önkormányzatot a hatósági engedély iránti kérelem elutasítása miatt semmilyen felelősség vagy kötelezettség sem terheli,

- az ingyenes használattal kapcsolatban felmerülő esetleges ÁFA-fizetési kötelezettség a hatályos adójogszabályok rendelkezései alapján a használatba vevőket terheli,

- az ingatlanrészt és az aulát a használatba vevők az ott folytatni kívánt tevékenység gyakorlásához szükséges módon, a saját költségükön kötelesek kialakítani, berendezni és felszerelni az MMIK épületében lévő funkciók és szervezetek működésének zavarása nélkül, valamint az MMIK előtti téren történő átjárás biztosításával,

- a rendezvény befejezése után az ingatlanrészek megtisztításáról gondoskodni kell, a használatba vevők kötelesek a rendezvény során keletkezett hulladékot összegyűjteni és elszállítani,

- a rendezvényen a biztonsági előírások betartása, a résztvevők biztonságának a biztosítása a használatba vevők kötelessége, kötelesek kiemelt figyelmet fordítani a személy- és vagyonvédelem biztosítására,

- a használatba vevőket terhel minden felelősség a rendezvény lebonyolításáért, sem az önkormányzat, sem az AGORA Szombathelyi Kulturális Központ a rendezvény lebonyolításából esetlegesen származó balesetekért, károkért nem felel, a használatba vevők teljes körű kártérítési felelősséggel tartoznak a rendezvényen résztvevők testi épségéért és a vagyontárgyaikban bekövetkezett károkért.

2. A Bizottság felhatalmazza az AGORA Szombathelyi Kulturális Központ igazgatóját, hogy a fenti feltételeket magában foglaló használatba-adási megállapodást a Nemzeti Agrárgazdasági Kamara Vas Megyei Igazgatóságával és a Pannon Helyi Termék Nonprofit Kft-vel megkösse.

3. A Bizottság felkéri a Nemzeti Agrárgazdasági Kamara Vas Megyei Igazgatóságát és a Pannon Helyi Termék Kereskedelmi, Szolgáltató és Fejlesztő Nonprofit Kft-t, hogy az AGORA Szombathelyi Kulturális Központ közreműködésével vizsgálják meg a Szombathelyi Kistermelői Piac más helyszínen történő megrendezésének a lehetőségét, és javaslatukat tegyék meg 2015. november 15. napjáig.

**Felelős**: Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyzői feladatokat ellátó aljegyző

 (végrehajtás előkészítéséért:

 Lakézi Gábor, Városüzemeltetési Osztály vezetője

 Parais István, az AGORA Szombathelyi Kulturális Központ igazgatója)

**Határidő:**  1. és 2. pontért: 2015. április 30.

 3. pont: 2015. november 15.